India erdői…
olyanok, mint bármely más erdő a világon.
De mégsem hasonlíthatók máshoz.
Sajátos varázsuk van.
Az indiai erdő lelkét a világ legcsodálatosabb állata testesíti meg.
Olyan, mint egy szellem,
mindenhol ott van…
és sehol sem található.
Csodálják és félnek tőle.
Amikor a tigris megjelenik, beindul a riadólánc, és figyelmeztet a veszélyre.
Az erdő élőlényei összefognak ellene.
A hároméves Ambar nősténytigrisnek
magányos élete van, mert félnek tőle.
De Ambar nincs többé egyedül.
Ambarnak van egy titka.
Kis tigriskölykök, pár hetesek lehetnek.
Kettő…
nem, három…
négy kölyök.
Ez szokatlanul nagy alom főleg az első vemhességhez képest.
Nehéz elhinni, hogy egy napon ezek a kölykök lesznek az erdő urai.
Egy kiszáradt folyómederben rejtőzködnek.
Ambar a kölykeit négy hónapig csak anyatejjel táplálja.
A kölykök kevesebb mint egy-egy kilót nyomnak,
kétszázszor kevesebbet, mint ő,
ami sebezhetővé teszi a kicsiket.
Ha elég tejet kapnak, akkor gyorsan megnőnek, megerősödnek,
és félelmetesek is lesznek.
De kétszer annyi zsákmányt kell ejtenie, mint általában szokott.
Ambar újra farkaséhes.
Kimerítő négy kölyköt etetni.
Kevés az esélye annak, hogy mind a négy kölyke eléri a felnőttkort,
de Ambar mindent elkövet, hogy így legyen.
India tigrisei
Ambar elment vadászni, a kicsik pedig felfedezőútra indulnak.
A szemük még csak most nyílt ki.
A koordinációs készségük még nem tökéletes.
És az egyensúlyérzékük…
még az sem az igazi.
A csíkjaik olyan egyediek, mint a vonalkódok…
akár a személyiségük, amely most kezd megmutatkozni.
Ő itt Borostyán.
A nővényhez hasonlóan ő is szeret mászni.
Testvére is kalandvágyónak tűnik.
Ő Ravi.
Nyugalom, kis tigris!
A legkisebb kölyök Bűbáj.
Ő a legfélénkebb, és szeret elkülönülni szeleburdi testvéreitől.
Ő pedig Golu.
Egy kicsit ügyetlen,
és jobban megy neki a lejtmenet, mint a hegymászás.
Mindig van egy ilyen kölyök.
A jövőjük édesanyjuktól függ,
és attól, hogy Ambarnak mennyi teje van.
Ambar a fűben vadászik valahol.
El kell rejtőznie a préda elől,
de a többi állat sem láthatja meg,
akik figyelmeztethetik a többieket.
A szarvas, akit követ, nem látja a narancssárga színt.
A csíkjai pedig felbontják a kontúrját.
Még nyílt terepen is láthatatlan tud lenni a zsákmánya előtt.
Vagyis majdnem láthatatlan.
Húszból 19-szer nem jár sikerrel a vadászat.
Most, hogy lelepleződött,
máshová kell mennie, hogy újra megpróbálja,
így még távolabb kerül a kicsinyeitől.
A kiszáradt folyómederben, ami otthont ad nekik,
Ambar kölykei azt csinálják, ami a kis tigriseknek a legjobban megy…
szundikálnak a játék után.
Micsoda nyugalom!
Egy indiai piton.
Fejtől farokig ezek a kígyók akár hatméter hosszúak is lehetnek.
A legtöbb tigriskölyök őket látja életében utoljára.
Ambartől eltérően a piton hónapokat is kibír élelem nélkül.
De ez a piton nagyon éhes.
Nem mindennap találkozik tigriskölykökkel.
A piton nem lát jól,
de megérzi Ambar kölykeinek a szagát, és érzi a testük melegét.
Könnyű vacsora ígérkezik.
Ravi felkelt.
Nem fél.
Most az egyszer az erdő riadólánca a tigriseknek kedvez.
Micsoda üvöltés, Ravi!
Mindenki biztonságban van…
még Bűbáj is, aki átaludta az egészet.
Ambarnak egyedül kell hagynia a kicsiket, hogy ételt szerezzen nekik.
Egy édesanya legnagyobb dilemmája.
És most, hogy a kölyköket megtalálták,
el kell vinnie őket egy biztonságosabb helyre.
Minél előbb találnia kell egy jobb menedéket.
Shankar az új domináns hím ezen a környéken.
Nemrég űzte el Ambar kölykeinek apját,
és ő lett a dzsungel vitathatatlan királya.
A hímtigrisek a legnagyobb nagymacskák a világon.
Kétszázhetven kilót nyom, sokkal nagyobb, mint Ambar.
Shankar új birodalma 130 négyzetkilométer,
és négy nőstény él rajta, egyikük Ambar.
Ha Shankar megtalálja a kölyköket, rájön, hogy nem az övéi.
Akár meg is ölheti őket.
Ambar új rejtekhelye jó helyen van.
Itt meghúzhatják magukat a kölykök, amíg Ambar vadászik.
A vadászat mostanában nem volt sikeres.
De Ambarnak még van teje, és tudja etetni a kölykeit.
A kölykök már egyhónaposak, és egyre bátrabbnak tűnnek.
Kinyílt a szemük,
és biztosabban állnak a lábukon.
Borostyán szereti a magaslatokat, és kevesebbszer esik le, mint korábban.
Bűbáj, a magányos farkas.
Félénkebb, mint a többiek.
Ambarnak nincs kedvence, az összes kölykét szereti,
még Ravit is…
aki többször keveredik bajba, mint a testvérei.
Egyelőre még nehéz megmondani, hogy melyik tulajdonságuk lesz
a legszükségesebb ahhoz, hogy India erdeiben éljenek.
Golunak is hamarosan a sarkára kell állnia, ha boldogulni akar.
A kölykök természetes ösztönei jó kezdeti előnyként szolgálnak.
De még sok mindent kell megtanulniuk,
hogy boldoguljanak abban a magányos életben, amire születtek.
Ambar úgy dönt, hogy ideje egy sétát tenni a környéken.
Nem mennek messzire, csak a rejtekhely környékére.
Ez az első nap a dzsungeliskolában.
Ugye tudod, hogy látszódsz?
Te is.
Ravi megy elöl.
Jobb, ha vigyáz az a mókus!
Nos, talán egy-két hónap múlva.
Egy lajhármedve sétálni indult a kölykével.
A kölyöknek is olyan karma lesz, mint az anyjának. És ugyanolyan dühös lesz.
A dzsungeliskola első szabálya, hogy el kell kerülni a lajhármedvéket.
A kölykök számára minden új.
És amíg nem tanulták meg a leckét…
jobb messziről szemlélődni.
Ijedős kiscicák.
De egyvalamitől tényleg félniük kell.
Shankar kezd berendezkedni az új birodalmában.
Szeret pihenni, nem szereti megerőltetni magát a hőségben.
A nagy hímtigrisek elijesztik a többi ragadozót.
De néhány állatnak biztonságot jelent Shankar közelében lenni.
Shankar vonzza az élelmet.
De egy tigrist óvatosan kell megközelíteni.
Amikor a legyek elhelyezkedtek, akkor megjelennek a békák, hogy egyenek.
A békák szőrös szigete azonban nem maradhat örökre egy helyben.
Van még idő egy utolsó fogásra, mielőtt Shankar járőrözni indul?
Hoppá!
Itt a vége.
Ambarnak nehéz terepet jelent a nyílt mező.
Nem könnyű meglepni a prédát.
Érdekes módon a szarvasok nem mennek el.
Szemmel akarják tartani Ambart.
A tigrisek lesből támadnak, ezért veszélyesebbek, amikor elrejtőznek.
A szarvasok minden mozdulatát figyelik.
Ambar talált egy másik legelésző szarvascsordát.
Jó célpontok lehetnek.
Ha nem látja meg senki, akkor nem indul el a riadólánc.
Mindenhol vannak őrszemek.
Van, akinek a szeme a hátán van.
Nem tud lépést tartani velük…
de hall valamit a fűben.
Végre, egy nagy hímszarvas. Egész hétre elegendő élelem.
Visszaviszi az élelmet a búvóhelyre, hogy nyugodtan megehesse.
Ambar nagyon éhes.
Nehéz eleget enni, amikor a kölyköknek sok tejre van szükségük.
Amikor a kölykök szilárd ételt esznek, az élet egyszerűbb lesz.
Ambar egy kicsit elszakad…
a kölyköktől.
Jaj, csuklik!
De nincs nyugta a dolgozó anyának.
A kölykök megtanulják, hogy a tigrist nem lehet a farkánál fogva rángatni.
Ambarnak nincs nyugta, de most már tud enni, és van teje.
Shankar.
Shankart Ambar rejtekhelyére vonzotta a szokatlan illat.
Az ételért vagy a kölykök miatt jött?
Nem lehet tudni, mi miatt, de számára nincs különbség.
Ambar tudja, hogy ez veszélyes lehet.
Nem hagyhatja, hogy Shankar megtalálja a kölyköket.
Shankar nem tudja igazán beazonosítani a szagot.
De erős szagot érez.
A kölykök elbújnak…
Ezt már megtanulták az édesanyjuktól.
Shankar megjelöli a területét.
Ez a rész az övé.
Ambar tudja, hova vigye el Shankart.
Ráharapott a csalira.
Ambar értékes szarvasa.
De ha Shankar figyelmét leköti az élelem,
talán nem fog szaglászni a rejtekhely körül…
ahol megtalálhatja a kölyköket.
Egyelőre biztonságban vannak.
Ambar gyorsan reagált, amivel időt nyertek,
de Shankar megjelölte ezt a területet.
Vissza fog térni.
Shankar Ambar kedvenc eledelét vitte el.
A király szereti elvégeztetni az alattvalóival a nehéz munkát,
főleg most, hogy a nappalok egyre melegebbek.
Shankar elálmosodik a melegtől, és tele van a gyomra.
De ha kényelembe helyezi magát, az veszélyt jelenthet.
Melyik az az egyetlen állat, aki bemegy a tigris barlangjába,
és élve kijut onnan?
A tigris.
Valaki rosszul aludt.
Egy hónappal később a dzsungeliskola útra kel.
Ambar úgy gondolja, hogy a kölykök most már felfedezhetik a környéket.
Húsz négyzetkilométernyi terület.
Ambar bejárta már az évek alatt,
ezért ismeri minden zegét-zugát.
A hely tele van csodás erdőkkel, prédával,
kisebb ragadozókkal, akik utat engednek nekik.
Itt le lehet csapni az óvatlan állatokra.
A nyílt mezőkön
Ambar kölykei megtanulnak antilopra vadászni.
És az utolsó állomás…
az erdei medence.
Ravi csatlakozik húgához, Bűbájhoz a parton.
Borostyán és Golu mással foglalatoskodnak.
Vajon iható ez a víz?
Ez egy zöld leves?
Amint a kölykök felfrissülnek, új erőre kapnak.
Bűbájnak ez jó alkalom lehet arra, hogy pihenjen egy kicsit.
Ravinak a saját súlycsoportjában kéne találnia valakit.
Szegény Bűbáj!
Ki mondta, hogy a macskák nem szeretik a vizet?
Ambar élvezi a pillanatnyi békét a fürdés előtt.
Eldurvult a játék Bűbáj számára,
de nem lesz semmi baj, az anyai szeretet gyógyít.
Shankar járőrözik a birodalma határán,
távol kell tartania a vetélytárs hímeket.
A hőmérséklet eléri a 38 Celsius fokot,
ezért főleg éjszaka vándorol…
és nappal próbál árnyékban maradni hatalmas testével.
Egy távol eső barlang, amit a monszun mosott ki, tökéletes rejtekhely számára.
Ritka, hogy bepillanthatunk a király titkos világába.
Egy pillanatnyi magány…
távol a dzsungel vizsla tekintetétől.
Két hónappal később a rejtekhelyet már nem használják,
a kölykök már Ambarral járnak vadászni.
Megölhette volna azonnal a szarvast, de más célja van vele.
A kölyköknek tapasztalatszerzés kell.
Borotvaéles karmok kellenek ahhoz, hogy felnyissák ezt a zsákmányt,
nagy fogak és recés nyelv.
De a többi csak ösztön és gyakorlás kérdése.
Ambar kölykeinek nincs sok idejük a tanulásra.
Egy év múlva elhagyják otthonukat.
Meg kell küzdeniük más tigrisekkel az életterükért,
és egyedül kell vadászniuk.
És a vadászleckék nem kezdődtek jól.
Nincs sok hús azon a madáron, Golu.
A tigrisek nem esznek zöldséget, Bűbáj.
Ambarnak még dolgoznia kell velük.
Sürget az idő.
És Borostyán?
A majom farka csábító, ahogy a macskáknak a gombolyag.
A tigrisek gyakran elkapják a majmokat, amikor utóbbiak a földön vannak.
De egy langúrt, ami a fán van?
Jobb ezt a leopárdokra hagyni.
Ambiziózus feladat.
A langúr biztonságban van, ha feljebb megy,
de nem kiabál segítségért, ami elég nagy sértés.
A majom lejjebb jön, hogy közelebbről megnézze.
Vége a kísérletnek.
Nyilvánvaló, hogy egyik kölyök sem képes még egyedül boldogulni.
Ha hónappal később Ambar kölykei más sokkal nagyobbak…
így el tudják kísérni a tóhoz, ami a vadászterülete szélét jelenti.
A víznyelők kiszáradtak az erdőben,
és Ambar tudja, hogy tónál lesznek majd állatok.
De nem a tigrisek az urak errefelé.
Ahhoz, hogy elérjék a vadászterületet, óvatosan kell haladniuk.
A tigrisek a földön magabiztosan járnak.
De a vízben a mocsári krokodilok irányítanak.
A hidegvérű krokodilok gyorsabbak, amikor felmelegíti őket a nap.
Az élelemszerzés még mindig Ambar feladata.
Ha őt elkapja a krokodil, a kölykei éhen halnak.
Tiszta a levegő.
De Ambar tudja, hogy a mocsári krokodilok a sekély vízben is el tudnak rejtőzni.
Az algák a melegben kizöldülnek, és vonzzák a számbárszarvasokat.
Ambernek igaza volt.
A tó igazi paradicsom a zsákmányállatok számára.
Nagy a dilemma.
Megvan a megoldás.
Megvárja, amíg a szarvas kijön.
Vagy… talán elkap egyet, mielőtt elér a vízhez.
A szarvas továbbfut.
Nagy a kísértés, hogy Ambar mélyebbre menjen,
de a tapasztalatai megállítják.
Ambar nagy hibát követhetett volna el.
Fontos lecke a kicsik számára.
A lajhármedve egy biztonságosabb módszert mutat a bocsainak.
Termeszeket keresnek a föld alatt. Ásni nem olyan veszélyes.
De ha elveszed édesanyád ételét…
akkor kapsz egy pofont.
Nem kell sok minden egy fiatal bocs szórakoztatásához.
Elég egy ág is.
Vigyázz, hova célzol azzal a bottal!
Az erdő másik felén, a dzsungeliskolában szünet van.
A kölykök már képesek kiállni az összes élőlénnyel szemben,
a medvéket leszámítva.
De még gyakorolniuk kell a mozdulataikat,
amit a játszótéren megtehetnek.
Még Bűbáj is előbújt a csigaházából,
és barátságosabb lett.
Ambar várja a kölykeit.
De leköti őket egy másik tigris szaga.
Ez nem az anyjuké.
Ez egy erősebb szag.
Shankar messze van, nem látja a családot,
de Ambar felismeri az üvöltését.
Oda kell érnie a hímhez, mielőtt az meglátja a kölykeit.
Bűbáj elszakadt a többiekről, és elrejtőzött,
Ambar pedig megpróbálja beérni Shankart.
Shankar megérzi, Ambar rejteget valamit.
Shankar megölhetné Ambart, de nem ez a célja.
Kölyköket akar tőle, ezért minden húron játszik.
Ambar nem tudja kordában tartani.
Muszáj tennie valamit…
gyorsan.
Bár a kölykök gyorsan nőnek, még mindig komoly veszélyben vannak.
De Ambarnak van egy terve.
Megtalálja Shankar szagát, és megjelöli a fát.
A kölykeit még eteti,
ezért Ambar még nem termékeny,
de Shankar ezt nem tudja.
Most, hogy magához hívta a hímet,
Shankar azt gondolja, hogy kölyköket akar, és nincsenek sajátjai.
Ezzel a trükkel meg tudja védeni a kölykeit, amíg nem lesznek önállóak.
Ha Ambar terve beválik, Shankar azt fogja hinni, hogy egyedül van.
Hogy teljes legyen a megtévesztés,
Ambarnak Shankarral kell lennie több napig, távol a kicsiktől.
Ez egy ritka alkalom arra, hogy kettesben legyenek.
Ambar visszatér a kölykeihez, amint lehet.
Ravit találja meg először.
És itt van Borostyán is,
de Golunak és Bűbájnak hűlt helye.
Ez egy hatalmas és veszélyes erdő ahhoz, hogy a kölykök eltévedjenek benne.
Ambar nem tudja, merre mentek a kölykei,
ezért egy hatalmas területet kell átkutatnia.
Minden helyet megnéz, ahol már jártak.
Végül eléri a hegygerincet, ahonnan belátja az egész területét.
Keselyűk.
Ezt igazán nem akarta látni, főleg úgy, hogy a kölykei eltűntek.
Most csak két kölyke van.
Két kölyköt könnyebb felnevelni,
de Ambar nem választja a könnyebb utat.
A photinus carolinusok bevilágítják az éjszakai eget a párosodáskor.
A dzsungel megtelik ismeretlen hangokkal,
amikor egy új állat megjelenik.
Bűbáj eltévedt, de életben van.
Nem jutott arra a sorsa, mint Golu.
Az indiai éjszaka veszélyes hely egy fiatal tigris számára,
óvatosnak kell lennie.
Egyedül van, távol az otthonától.
Ez egy ismeretlen táj Bűbáj számára, minden értelemben.
De ki kell tartania,
és mindent be kell vetnie, amit Ambartól tanult,
ha életben akar maradni.
Ez a legrosszabb időszak az egyedüllétre.
Minden évben, amikor a nyirkos szelet a Himalája felfogja,
a monszunfelhők gyülekezni kezdenek India felett.
India csapadékmennyiségének nagy része három hónap alatt esik le.
Az új évszak közeledtével
Ambarnak tovább kell indulnia a két megmaradt kölyökkel…
és el kell felejtenie Golut és Bűbájt.
Pár napon belül kizöldül a táj,
a kiszáradt folyómedrek áthághatatlan folyamok lesznek,
és a tigrisek nem tudnak haladni.
Minél több eső esik, a békáknak annál jobb.
Itt az idő, hogy megkezdjék az udvarlást.
A békáknál a vonzás hatalma
a brekegés hangerején múlik.
De az, hogy a vetélytársakat le tudják győzni,
inkább azon múlik, hogy milyen erős a lábuk.
Egy gyors bemelegítés után…
feléméri a vetélytársát…
és kezdődhet a játék!
Úgy tűnik, nincsenek szabályok.
Végre a víz olyan sekély lesz, hogy Bűbáj át tud kelni rajta.
Valahogy életben maradt egyedül,
talán egy kisebb zsákmányt elejtett, vagy döghúst evett.
Néhány nap múlva ismerős helyek bukkannak fel.
És a tó szélén megtalálja azt, amit keresett…
a családját.
Bűbáj megerősödött, amíg távol volt, és majdnem olyan nagy, mint a többiek.
És sokkal magabiztosabb is lett.
Már nem ijed meg Ravitól.
Bűbáj visszatértekor
Ambarban újra feléled az az erős érzés, amit el kellett nyomnia.
A lányának még sokat kell tanulnia,
és Ambar újabb esélyt kapott arra, hogy felkészítse az életre.
A találkozás után a dzsungeliskolába ismét becsöngetnek.
A kölykök mindennap a vadászatot gyakorolják.
Óvatosan!
Nyugalom!
Majd máskor, Bűbáj.
Ambar azért bizakodik.
Most Borostyán jön.
Ez komoly?
A kölykök már majdnem készen állnak.
Shankar járőrözik,
és most látja először Ambar kölykeit.
Ravit figyeli.
Mivel ő a legnagyobb hímtigris, ezért ő jelenti a fő veszélyt.
Ambar fentről figyeli Shankart, ahogy a fia felé tart.
Ambar lemegy, hogy elcsalja Shankart Ravitól.
Shankar figyelme most Ambarra terelődik.
De Ravi üvöltése megint rátereli a figyelmet.
Vissza kéne vonulnia.
Ambar ott van.
Elvonja Shankart Ravitól, és egyedül száll szembe a hímtigrissel.
Ambar lehűti a kedélyeket.
Meg kell védenie a kölykeit,
de egyúttal szövetségre kell lépnie Shankarral is,
aki lehet, hogy még évekig uralkodik ezen a területen.
Egy dolog most már biztos…
Ambar többé nem titkolhatja, hogy vannak kölykei.
Ravi üdvöltése majdnem az életébe került.
Ambar többé már nem tudja megvédeni a kölykeit.
Más tervre van szükség.
Ambar területe felett, a sziklákon a langúrmajmok tele vannak energiával.
Erősítik a családi köteléket.
De a tigriscsaládban próbára tétetik a családi összetartozás érzése.
Eljött a változás ideje.
Ravi és Borostyán azt gondolják, ez a nap is olyan lesz, mint a többi,
és Ambarhoz mennek, várják, hogy nekik is jut majd a szarvasból.
De amit most tapasztalnak, megváltoztatja az életüket.
Rájönnek, hogy egy anyának kegyetlennek kell lennie ahhoz, hogy jót tegyen.
Ahhoz, hogy Ambar elérje a célját,
a kölyköknek azt kell hinniük, hogy megöli őket,
ha túlságosan közel mennek.
Bűbáj érti meg először, hogy hiábavaló.
Életükben most először az anyjuk nem ad nekik enni.
Bepillantást nyernek abba a magányos életbe, ami vár rájuk.
Ambar minden porcikájával ellenzi azt, amit tett,
de tudja, hogy el kell őket küldenie,
és ez az egyetlen mód arra, hogy megmentse őket Shankartól.
Először nem értik, hogy mit akar az anyjuk.
De Ambar világossá teszi Ravi számára.
Már nincs mit tanítania nekik.
Bűbáj megy el elsőként.
Másfél éves.
Képes egyedül vadászni,
és nem kap már élelmet az anyjától.
Bűbáj volt a legkisebb és legfélénkebb kölyke Ambarnak,
de megtanulta, hogyan küzdje le a nehézségeket a monszun ideje alatt.
Kilép az ismeretlenbe a testvéreivel együtt.
Ravit követi Borostyán…
és Bűbáj megy elöl.
Ki gondolta volna?
Ambar legkisebb kölyke mutatja az utat.
Ambar kölykei elballagtak a dzsungeliskolából.
Mihez kezd most Ambar?
A kölykök elmentek, ez új fejezetet jelent Ambar életében.
Már nem kell vigyáznia senkire,
a saját jövőjét tervezi.
Látja, ahogy Shankar a tóparton járőrözik.
Egy másik nagy testű hímet követ.
Egy lajhármedvét.
A medve nem fél, és ez így is van rendjén.
De Shankar sem ijedt meg.
Úgy tűnik, hogy valami váratlan dologra készül.
A medve a karmával képes szétmarcangolni egy tigrist,
ezért a lajhármedve India egyik legveszélyesebb állata.
De Shankar semmitől sem fél.
A hatalmas zsákmányát egy olyan helyre viszi, ahol zavartalanul megeheti.
Ambar mindent látott, de nem fél a medvegyilkostól.
Régebben elbújt volna előle, ha ilyen közel van,
de most odamegy hozzá.
Ahelyett, hogy elmenekülne a király elől, Ambar magabiztosan elhelyezkedik.
Úgy tűnik, Shankar kész megvédeni a zsákmányát.
De Ambar teljesen megadja magát.
És Shankar valami egészen váratlan dolgot tesz.
Odaviszi a medvét Ambarnak.
A nehezen elejtett trófea,
a legveszélyesebb állat, akivel kiállt,
és otthagyja neki.
Van egy másik oldala is a dzsungel királyának.
Ambar fél életében elkerülte Shankart,
de most csatlakozik hozzá.
De más okból teszi.
Készen áll arra, hogy kölykei legyenek tőle, és új családja legyen.
Shankar meg fogja védeni a kölyköket és Ambart, amíg ő uralkodik a területen.
Két év eltelt…
a monszunok jönnek-mennek…
és Ravi ügyesen boldogul.
Van egy csodálatos, saját tava.
Természetesen nincs közel Ambarhoz, mert Shankar nem hagyná.
Ravi egy új királyságot teremt.
Borostyán elemében van…
egy ágon.
Most már ügyesebben vadászik odafent.
A majmoknak vigyázniuk kell.
És ami Bűbájt illeti, az ő élete is megváltozott.
Az első kölyke…
egy hónapja született meg.
És ennek a kis tigrisnek…
van egy kishúga.
A dzsungeliskola új tanulóinak Bűbáj lesz a tanítójuk.
Át fogja adni mindazt, amit Ambartól tanult.
A kölyköknek sok mindent kell megtanulniuk India varázslatos erdeiről:
hogyan kell elkerülni a pitonokat, a krokodilokat, a hímtigriseket…
és meg kell tanulniuk vadászni egy olyan erdőben, ami összefog ellenük.
De mivel Ambar leszármazottjai,
minden esélyük megvan arra, hogy bizonyítsanak,
és saját családot alapítsanak.
Indiában él a világ tigrispopulációjának 70 százaléka.
Az elmúlt 15 évben több évtized után a tigrisek száma megduplázódott.
Jelenleg több mint 3600-an vannak.
Ezt a filmet az indiai nemzeti parkok dolgozóinak ajánljuk.
Az ő töretlen kitartásuk nélkül ez nem sikerülhetett volna.
A feliratot fordította: Usztics Anna